จ่อล้างมาเฟียยารายใหญ่
ใช้เต็นท์รถ-แก๊งกู้ ฟอกเงินนับ100ล. จัดโปรสื่อโซเชียล,ผบช.ปส.เตรียมดีเดย์เปิดปฏิบัติการ ชัยยะสยบไพรี 61/7 ลุยล้างเครือข่ายยาเสพติดรายใหญ่ระดับประเทศ มีเงินหมุนเวียนในบัญชีหลายร้อยล้านบาท หลังสืบสวนเก็บข้อมูลมานานนับปี พบตัวการใหญ่หนีหมายจับออกไปตั้งฐานบัญชาการที่ประเทศเพื่อนบ้าน ประสานเครือข่ายในไทยหน้าฉากเปิดร้านขายรถมือสองและปล่อยเงินกู้ แต่เบื้องหลังใช้ฟอกเงินจากการค้ายานรก หาตัวแทนขายผ่านโลกโซเชียลจัดโปรโมชันลดแลกแจกแถมกระจายรวดเร็วแพร่ระบาดไปถึงกลุ่มเยาวชน ประสานตำรวจท้องที่ ป.ป.ส. และ ปปง. กวาดจับยึดทรัพย์ให้สิ้นซาก ส่วนคดีรวบแม่แฝดทมิฬแก๊งยานรก คิสเนอร์ ฟอกเงินให้ลูกชาย เจ้าตัวยังปฏิเสธแต่ตำรวจมีหลักฐานเด็ดภาพวงจรปิดในธนาคารขณะเอาบัญชีของลูกชายไปทำธุรกรรมการเงิน คาดมีทรัพย์สินกว่า 100 ล้านบาท กระจายฝากไว้กับญาติและคนใกล้ชิด,จากเหตุการณ์ตำรวจ บช.ปส. นำกำลังชุดสยบไพรี ปฏิบัติการจู่โจมปิดขบวนแห่นาค จับกุมนางสมคิด อยู่เลิศ อายุ 50 ปี แม่ของคู่แฝดทมิฬ คิสเนอร์ ขบวนการค้ายาเสพติดรายใหญ่ใน 3 จังหวัดภาคกลาง และนายวัฒนา ทองโฉม อายุ 29 ปี ตามหมายจับความผิดฐานร่วมกันฟอกเงินและสมคบกันกระทำความผิดฐานฟอกเงิน จับกุมทั้งคู่ได้ขณะที่นายวัฒนาสวมชุดนาคขึ้นรถขบวนแห่เพื่อจะเข้าพิธีอุปสมบท บริเวณทางเข้าวัดสร่างโศก ต.สร่างโศก อ.บ้านหมอ จ.สระบุรี เมื่อตอนเช้าวันที่ 25 ส.ค.ที่ผ่านมา,ความคืบหน้าเมื่อเวลา 13.00 น. วันที่ 26 ส.ค. พล.ต.ต.สุนทร เฉลิมเกียรติ ผบก.ประจำ บช.ปส. เผยเบื้องหลังการจับกุมผู้ต้องหาทั้งสองว่า ก่อนหน้านี้ มีการออกหมายจับนายชัยวุฒิ ธารีรักษ์ หรือแม็ก คิสเนอร์ และนายศราวุฒิ หรือศุภชัย ธารีรักษ์ หรือมิก คิสเนอร์ อายุ 26 ปีเท่ากัน ลูกชายฝาแฝดของนางสมคิด โดยนายศราวุฒิ แฝดผู้น้องถูกคนร้ายยิงเสียชีวิตไปแล้ว ส่วนนายชัยวุฒิแฝดผู้พี่หลบหนีไปประเทศเพื่อนบ้าน ตำรวจตรวจสอบเส้นทางการเงินพบว่ามีการโอนเข้าบัญชีของนางสมคิดเป็นจำนวนมาก จากหลักฐานเชื่อได้ว่าเป็นเงินที่มาจากการค้ายาเสพติดนำมาฟอกเงิน รายละเอียดการสอบสวนยังไม่สามารถเปิดเผยได้ ถึงแม้ว่านางสมคิดจะให้การปฏิเสธว่าไม่มีส่วนรู้เห็น แต่จากหลักฐานเส้นทางการเงินค่อนข้างชัดเจน,พ.ต.อ.สุภรณ์ หิรัญเวชบูรณ์ ผกก.1 บก.ปส.2 บช.ปส. เผยว่า จากการสอบสวนนางสมคิด แม่ของแฝดคิสเนอร์ยังให้การปฏิเสธ ยืนยันว่าไม่รู้เห็นและไม่เกี่ยวข้องกับขบวนการค้ายาเสพติดตามที่ถูกกล่าวหา ขณะที่นายวัฒนา ผู้ต้องหาอีกคนที่มีหมายจับของ สภ.พระพุทธบาท และ สภ.บ้านหมอ จ.สระบุรี ให้การปฏิเสธเช่นเดียวกัน เป็นสิทธิ์ของผู้ต้องหาแต่ยืนยันว่าตำรวจมีพยานหลักฐานชัดเจน โดยเฉพาะนางสมคิดมีภาพวงจรปิดขณะทำธุรกรรมทางการเงินโดยใช้บัญชีธนาคารของลูกชาย รวมถึงบัญชีของนายธงชัย ผณินทร ผู้ต้องหาที่หลบหนีไปยังประเทศเพื่อนบ้านเมื่อครั้งเปิดปฏิบัติการจับแฝดนรก ชัยยะสยบไพรี 61/6 โดยนางสมคิดใช้บัญชีดังกล่าวเพื่อซื้อขายยาเสพติดและนำไปใช้ประโยชน์อื่นด้วย ขณะที่ทรัพย์สิน ของแฝดคิสเนอร์คาดว่าจะมีอีกไม่ต่ำกว่า 100 ล้านบาท นำไปฝากให้ญาติและคนใกล้ชิดถือครอง ตำรวจอยู่ระหว่างรวบรวมพยานหลักฐานต้องใช้เวลาสักระยะ เนื่องจากมีรายละเอียดค่อนข้างมาก,มีรายงานว่า พล.ต.ท.สมหมาย กองวิสัยสุข ผบช.ปส. ได้เรียกประชุมทีมงานเพื่อวางแผนในปฏิบัติการชัยยะสยบไพรี 61/7 กวาดล้างเครือข่ายยาเสพติดรายสำคัญรายใหญ่ระดับประเทศ ร่วมกับตำรวจท้องที่ เจ้าหน้าที่ ป.ป.ส. และ ปปง. เพื่ออายัดเงินที่เกี่ยวข้องกับการค้ายาเสพติด โดยตำรวจ บช.ปส.ติดตามพฤติกรรมขบวนการค้ายาเสพติดกลุ่มดังกล่าวมานาน มีสมาชิกในเครือข่ายทั่วประเทศถือเป็นรายใหญ่ที่อยู่ เบื้องหลังการแพร่ระบาดของยาเสพติดสู่กลุ่มเยาวชน มีเงินหมุนเวียนในบัญชีหลายร้อยล้านบาทแทบทุกวัน จัดหาตัวแทนค้ายาเสพติดผ่านโลกโซเชียล มีโปรโมชันให้เครดิตนำยาไปขายก่อนจ่ายทีหลัง รวมถึงแพ็กเกจลดแลกแจกแถมทำให้กระจายเครือข่ายออกไปอย่างรวดเร็วในระยะเวลาไม่นาน เอเย่นต์ใหญ่จะไม่แตะของกลางและตัดตอนขบวนการโดยไม่เจอหน้ากัน มีเพียงตัวแทนนัดหมายนำยาเสพติดไปวางตามจุดต่างๆ มีโกดังเก็บยาตามชานเมือง หากมีการโกงค่ายา กลุ่มเครือข่ายจะส่งคนไปทวงหนี้ และทำร้าย พร้อมถ่ายคลิปวิดีโอนำโพสต์โชว์ในเฟซบุ๊กเพื่อข่มขู่ผู้ค้ารายย่อยคนอื่นให้หวาดกลัว,จากการสืบสวนของ บช.ปส.พบว่าตัวการใหญ่ระดับสั่งการหลบหนีหมายจับออกไปตั้งฐานบัญชาการอย่างหรูหราในประเทศเพื่อนบ้าน มีลูกสมุนคอยประสานงานเครือข่ายในไทยที่ทำธุรกิจค้ารถมือสอง เป็นนายทุนปล่อยเงินกู้บังหน้า แต่เบื้องหลังนำเงินที่จากการค้ายาเสพติดมาฟอกหลบเลี่ยงการตรวจสอบ รู้จักกันดีในกลุ่มคนนักค้ายาเสพติด นักแข่งรถ และนักท่องราตรีตามสถานบันเทิง อีกบางส่วนเกาะกระแสโซเชียลจัดกิจกรรมการกุศลโชว์เงินนับล้านปรากฏต่อหน้าสังคมออนไลน์เพื่อฟอกขาวแก่ตัวเอง,พฤติกรรมของเครือข่ายยาเสพติดรายนี้ ตำรวจ บช.ปส.มีข้อมูลเชื่อมโยงบุคคลที่เกี่ยวข้องทั้งหมดแล้ว ตั้งแต่กลุ่มสั่งการทำหน้าที่จัดหายาเสพติด ประสานการลักลอบลำเลียงนำเข้าจากชายแดนมากระจาย จัดเก็บไว้ตามสถานที่ต่างๆ รอส่งต่อให้ลูกค้า รวมทั้งกลุ่มทำบัญชีกลางรวบรวมเงินค่ายาเสพติดทั้งหมด ไปจนถึงกลุ่มฟอกเงินนำค่ายาเสพติดของเครือข่ายไปทำธุรกิจหลายประเภท และกลุ่มสนับสนุน ทำหน้าที่จัดหาบัญชีธนาคารไปใช้ทำธุรกรรมทางการเงิน รับจ้างเปิดบัญชีธนาคารและหมายเลขโทรศัพท์ติดต่ออำพรางตัวเอง สุดท้ายเป็นกลุ่มทวงหนี้ค่ายาเสพติด ทั้งหมดอยู่ในแฟ้มการสืบสวนสอบสวนของ บช.ปส.ที่รวบรวมมานานนับปี ผบช.ปส.จึงนัดประชุมวางแผนเตรียมดีเดย์ปูพรมระดมกวาดล้างครั้งใหญ่หลายจุดเป้าหมายทั่วประเทศให้สิ้นซากในเร็ววันนี้
ผบช.ปส.เตรียมดีเดย์เปิดปฏิบัติการ ชัยยะสยบไพรี 61/7 ลุยล้างเครือข่ายยาเสพติดรายใหญ่ระดับประเทศ มีเงินหมุนเวียนในบัญชีหลายร้อยล้านบาท
ข่าวหน้า1,ชัยยะสยบไพรี,ล้างมาเฟีย,ยาเสพติด,แฝดทมิฬคิสเนอร์